Korvpalli Meistriliiga 2011/2012

Korvpalli Meistriliiga 2011/2012 hooaeg oli Eesti kõrgeima korvpalliliiga 88. hooaeg. Sellel hooajal osales liigas kaheksa meeskonda. Põhiturniiri lõppedes pääsesid neist kuus edasi väljalangemismängudele, nendest kaks parimat said kohe pääsme poolfinaali. Põhiturniiril viimaseks jäänud meeskond mängib Meistriliigas püsimiseks esiliiga võitjaga üleminekumänge. 5. mail alistas esiliiga võitja Kohila Spordiklubi testturniiril kahe mängu kokkuvõttes Meistriliigas viimaseks jäänud Võru Korvpalliklubi ning sai võimaluse tõusta Meistriliigasse. 18. juulil otsustas TTÜ/Kalevi juhtkond, et ühismeeskond läheb laiali ning jätkab tuleval hooajal kahe iseseisva meeskonnana. Meeskonna lagunemise üheks põhjuseks oli poole miljoni kroonini küündinud võlg. 8. augustil otsustas Korvpalliliidu juhatus, et Kohila Spordiklubi jääb võlgnevuste mittetasumise tõttu Meistriliiga kohast ilma. Samuti otsustati, et kuna Võru Korvpalliklubi kaotas üleminekumängud, siis puudub meeskonnal õigus võtta Kohila koht Meistriliigas. Tallinna Kalevi peatreeneriks sai Indrek Reinbok. TTÜ Korvpalliklubi peatreeneriks sai Heino Lill. Valga Korvpallikooli peatreeneriks sai Ozell Wells. 1. detsembril otsustas Valga Korvpallikool loobuda Ozell Wellsi teenetest. 6. detsembril määrati Valga Korvpallikooli uueks peatreeneriks lätlane Varis Krumins. 24. jaanuaril astus tagasi Tartu Ülikooli peatreener Indrek Visnapuu. 25. jaanuaril määrati Tartu Ülikooli uueks treeneriks senine abitreener Gert Kullamäe. Põhiturniir algas 5. oktoobril. Kokku mängis iga meeskond 28 kohtumist (iga meeskonnaga kaks korda kodus ja kaks korda võõrsil) välja arvatud BC Kalev/Cramo, kes mängis lisaks Meistriliigale ka VTB Ühisliigas ning Balti Liigas. Selle tulemusena mängis Cramo kodumänge iga meeskonnaga ainult korra, mis läksid topelt tulemusena arvesse. 19. novembril alistas Piimameister Otto/Rapla Janar Soo ning Rait-Riivo Laane eestvedamisel Alar Varraku juhitud BC Kalev/Cramo tulemusega 80 : 68. 3. detsembril alistas Tartu Ülikool Piimameister Otto/Rapla tulemusega 73 : 74. Mängu viimasel sekundil viskas Rapla ääremängija Andre Pärn tabava kaugviske, viies kodumeeskonna ette 73 : 72. Kohtunike omavahelise arutelu järel keerati algselt nulli jooksnud mängu kell 0,3 sekundi peale ning Tartu sai võimaluse pall küljejoonelt mängu panna. Kristo Saage söötis palli korvi kohale, kust Tartu leegionär Bill Amis surus selle koos lõpusireeniga sisse tuues sellega Tartule võidu. 22. jaanuaril alistas tabelis viimasel kohal paiknenud Korvpalliklubi Pärnu üllatuslikult Tartu Ülikooli tulemusega 99 : 93. Pärnu parimana viskas Toomas Raadik 29 punkti ja võttis maha 11 lauapalli. Kaks päeva pärast mängu astus Tartu peatreener Indrek Visnapuu tagasi. 6. märtsil võttis Tartu Ülikool hooaja suurima võidu, alistades Korvpalliklubi Pärnu tulemusega 122 : 72. Tartu parimana viskas Kristo Saage 37 punkti, tabades sealhulgas 10 kaugviset. 23. märtsil andis BC Kalev/Cramo BC Rakvere Tarvale loobumisvõidu. Loobumisvõidu põhjuseks olid Kalevi veerandfinaali kohtumised Balti Liigas ning Rakvere peatreener Andres Sõber ei olnud nõus mängu edasi lükkama. Järgmised mängijad nimetati Korvpalli Meistriliiga kuu parimateks. Väljalangemismängude vooru pääsesid põhiturniiri kuus paremat meeskonda. Esimesed kaks meeskonda pääsesid otse poolfinaalidesse. Veerandfinaalides läksid omavahel kokku põhiturniiri kolmas ja kuues ning neljas ja viies meeskond. Mängiti kolme võiduni, koduväljaku eelis oli põhiturniiril parema koha saanud meeskonnal. Mängiti 1-1-1-1*-1* formaadis (kordamööda kodus ja võõrsil) BC Rakvere Tarvas v Tallinna Kalev Tallinna Kalev v BC Rakvere Tarvas BC Rakvere Tarvas v Tallinna Kalev Piimameister Otto/Rapla v TTÜ Korvpalliklubi TTÜ Korvpalliklubi v Piimameister Otto/Rapla Piimameister Otto/Rapla v TTÜ Korvpalliklubi TTÜ Korvpalliklubi v Piimameister Otto/Rapla